王陞元

王陞元，字伯鄰，山西省趙城縣人。

 生平 
 乾隆五十九年（1794年）甲寅恩科舉人
 嘉慶九年（1804年）任四川鄰水縣知縣『八月……十二日戊辰勒保奏言。竊臣探聞賊匪竄至平溪河地方。經官兵迎頭痛剿。大得勝仗……至川省現有零匪……此外有鄰水縣知縣王陞元禀獲賊匪三名』。《欽定剿平三省邪匪方畧續編》卷三十一甲子年『王陞元。山西趙成人。乾隆甲寅舉人。嘉慶九年任』。〔道光元年〕《鄰水縣志》〔道光十五年〕《道光乙未增修鄰水縣志》〔光緒卅三年〕《鄰水縣續修誌》
 嘉慶二十四年（1819），試署直隸綿州德陽縣知縣，嘉慶二十五年七月實授「是日，吏部議覆四川總督蔣攸銛題德陽縣知縣王陞元試署期滿請實授一疏，奉諭旨：王陞元依議用，餘依議。」，《清仁宗起居注》卷二十二嘉慶二十五年七月，道光三年（1823年）二月因公奉調赴省。道光四年（1824年）三月回任至道光六年（1826年）『王陞元。字伯鄰。山西趙城舉人。嘉慶二十四年蒞任。居官明察。剔弊舉廢。果於有為。庭無留訟。先是民輕犯法。囹圄充斥。陞元申明禮教。咸知自愛。數年撃囚减前政三分之二。興起學校。與諸生講諭不倦。文武科名遂聯翩鼎盛。縣本衝繁。供給旁午。陞元鉅細躬親。節裁冗費。綜核名實。凡有興作。具有成算。如填修官道。勸種沿途列樹。創建書院。龍王廟。培補城垣。修整社倉。培治公館。諸鉅費悉取公用羡餘。皆數年清釐之功也。又捐廉添設義學。置買學田並義塜地及養濟院。絲毫不派民間。吏不得染指。舉行鄉飮。賓興觀者如堵。道光己酉歳飢。禀請發倉賑濟。親查貧户丁口。不使遺漏。自捐米二百石多方。勸民捐榖助賑。凡鰥寡孤獨疾者。分别人丁口月給米一斗五升。小丁口减半。又出社倉榖平糶。全活數千家。民不知有凶年焉。』。《德陽縣鄉土志》卷一「是日，内閣奉諭旨：戴三錫奏整頓通省書院並添設義學一摺。國家化民成俗，興學為先，前經降旨，令各省認真整頓書院，務收實效。至義學之設，鄉曲愚民咸得令子弟從師就讀，觀感奮興，於風化大有關係。據該督奏，川省書院嚴飭地方官盡心督課，膏火不敷者，設法籌備添給，並各府㕔州縣按鄉集城市，陸續新添義學三千餘處。該省紳士踴躍捐貲，共成善舉，洵堪嘉尚。除捐貲在二百兩以下者，由該督照例給予花紅扁額外，其捐助書院膏火之忠州同知職銜譚金貴等，各捐銀一千餘兩，捐置義學經費之錦州捐職州同熊建邦等，捐銀三四百兩至四千兩不等，著交部查照該督單開姓名、銀數，分别給予議敘，以示奬勵。此項捐助動用銀兩，皆係該地方自行籌辦，無庸造冊咨部。又另片奏，承辦添設義學各州縣內捐輸各員，除分别銀數照例准予紀錄者，由該督造冊咨部外，其瀘州直隸州知州沈昭興、德陽縣知縣王陞元、華陽縣知縣程式金、南江縣知縣胡炳，捐銀一千餘兩至三千兩不等，俱著交部從優議敘。該部知道。」。《清宣宗起居注》卷三道光六年正月
 道光六年二月調補成都縣知縣「又奉諭㫖：戴三錫奏請升調要缺州縣一摺，著照所請，弓翊清准其升補四川眉州直隸州知州，所遺成都縣知縣，准其以王陞元調補。該部知道。」，《清宣宗起居注》卷三道光六年二月
 道光六年十一月升補敘永廳同知『王陞元現任四川敘永廳同知』。[道光七年]《趙城縣志》卷二十五『調丹崖敘永廳中缺衝繁難……軍粮同知王陞元。山西趙城人。舉人。六年十一月選』。[榮覲堂]《大清縉紳全書》道光七年秋「又將四川總督戴三錫奏請升補敘永廳直隸同知之成都縣知縣王陞元帶領引見，奉諭旨：王陞元准其升補敘永廳直隸同知，所遺成都縣知縣員缺，准其將現任大竹縣知縣張擴庭調補。」，《清宣宗起居注》卷七道光七年二月
 歷任蓬州知州、茂州代辦州事、蒲江縣知縣、奉節縣知縣。

註釋

Category:清朝鄰水縣知縣
Category:清朝德陽縣知縣
Category:清朝成都縣知縣
Category:清朝蒲江縣知縣
Category:清朝奉節縣知縣
Category:清朝蓬州知州
Category:清朝茂州知州
Category:清朝敘永廳同知
Category:乾隆五十九年甲寅恩科舉人
Category:趙城人
S